000 Pulpwood Yard Rd, Sugar Valley, GA 30746 | MLS#: 8104009 | Sugar Valley Real Estate
Listing VS Median (in 30746)
69.382285714286% of Average
MLS Number: 8104009 Ons beleef kerk baie anders | Netwerk24
Ons beleef kerk baie anders
Deur NGK-lidmate, Noordelike Stadsgebiede 14 September 2018 00:00
Die hoogs destruktiewe trant van die artikel deur dr. Chris Jones (05.09), asook sy venynige aanslag op die NG Kerk as instelling, en by direkte implikasie op die lidmate van die NG Kerk, het betrekking.
Volgens Jones is lidmate van die NG Kerk klaarblylik onkrities, onnadenkend, sonder gesonde insig en besef nie dat die NG Kerk as instelling hulle oor ‘n afgrond van onkunde lei nie.
Jones dink skynbaar hy het alle wysheid in pag. Hoe anders kan die skrywer se uitasem tirade teen die NG Kerk en sy leierskap, strukture en lede vertolk word?
Die aard en ondeurdagtheid van die skrywer se bewerings teen die NG Kerk beroof die artikel van alle geloofwaardigheid. ‘n Mens wonder net waarom hy met soveel drif probeer seermaak.
Die artikel is deurspek met hoogs aanvegbare en dikwels irrelevante stellings en bewerings. ‘n Sistematiese weerlegging daarvan sal heelwat tyd en moeite verg, wat waarskynlik met meer vrug vir ander konstruktiewer diskoerse benut kan word.
Maar intussen kan ons as lidmate van die NG Kerk nie net terugsit en hierdie verbete aanslag op ons geliefde kerk ignoreer nie. Ons getuig sonder voorbehoud dat Jones se beskrywing van ons kerk glad nie strook met ons s’n as meelewende lidmate van die NG Kerk nie.
Ons belewenis en meelewing is gans anders. Dit is jammer dat Dr Jones nie met soveel passie oor die reuse en onbaatsugtige werk wat die NG Kerk op sosiaal-maatskaplike gebied doen, skryf nie. Derduisende landsburgers en mense wat verskillende vorme van wanhoop, ontbering, trauma, hartseer en nood ervaar, word deurlopend deur die kerk gehelp – van individuele, gemeenskaplike, gemeentelike en tot sinodale vlak.
Ons deurlopende belewing is van ‘n kerk wat deur baie lidmate se toewyding inspirerend, sorgsaam en opbouend is, wat sensitief is vir ander, binne en buite sy gemeentes, in gans Suider-Afrika en verder. ‘n Kerk wat, waar die Here God ook al geleenthede skep om Sy Woord, liefde en deernis uit te dra en met ander te deel, dit wel doen.
Hierdie brief is afkomstig van die volgende persone, in alfabetiese volgorde: B Baard, Van Riebeeckshof; Botha, Eversdal; B. le Roux Snr, Loevenstein; F. Schade, Welgemoed; R.Schoeman, Van Riebeeckshof; en K. van der Merwe, Welgemoed